Carlos Álvarez Romero-Giordiano

Karlosas Alvaresas Romeras-Džiordanas () – Meksikos smuikininkas.

Carlos Álvarez Romero-Giordiano 1995 m. su pagyrimo raštu baigė Sankt Peterburgo N. Rimskio-Korsakovo konservatoriją (Rusijos liaudies artisto prof. Vladimiro Ovčareko smuiko klasė). Prieš tai mokėsi pas Ifra Neaman (Londono muzikos akademija), Olgą Parchomenko, Viačeslavą Zeleniną (Baltarusijos konservatorija), Rasma Lielmane (Nacionalinė Meksikos konservatorija).

1998 m. Sankt Peterburgo konservatorijoje Carlos Álvarez Romero-Giordiano gavo muzikos menų daktaro laipsnį su puikiu įvertinimu.

Nuo 1999 m. kovo mėn. iki 2005 m. Carlos Álvarez Romero-Giordiano dirbo smuiko specialybės dėstytoju Meksikos valstybiniame nepriklausomame universitete ir nuo 2003 iki 2005 m. dirbo smuiko specialybės dėstytoju Meksikos Nacionalinėje konservatorijoje.
Kaip solistas Carlos Álvarez Romero-Giordiano griežė Sankt Peterburgo D. Šostakovičiaus filharmonijos didžiojoje salėje, Rimskio-Korsakovo muziejuje-bute, Sankt Peterburgo mažojoje Glazunovo salėje, Sankt Peterburgo Akademinėje kapeloje, Maskvos konservatorijoje.

2000 ir 2001 m. tarptautinė P. Čaikovskio konkurso laureatų asociacija pakvietė Carlos Álvarez Romero-Giordiano atstovauti Meksiką tarptautiniame Iberoamerikos muzikos festivalyje, kuris vyko Maskvoje.

2002 m. Carlos Álvarez Romero-Giordiano buvo pakviestas Peru kultūros ministerijos atlikti Šostakovičiaus koncertą Nr. 1, kuris šioje šalyje skambėjo pirmą kartą. Koncertavo JAV, Pietų Amerikoje, Rusijoje, Švedijoje, Suomijoje, Lietuvoje, Baltarusijoje ir Meksikoje. Meksikoje laimėjo Nacionalinį smuikininkų konkursą ir tris kartus gavo Hermilo Novelo apdovanojimą. Paskutiniuose dviejuose Meksikos Nacionaliniuose Hermilo Novelo vardo smuikininkų konkursuose laureatais tapo ir jo mokiniai.

Carlos Álvarez Romero-Giordiano akompanavo Sankt Peterburgo Kapelos orkestras, Sankt Peterburgo Valstybinis simfoninis orkestras, Baltarusijos konservatorijos orkestras, Gvanachuato universiteto simfoninis orkestras, Meksiko Politechnikos instituto simfoninis orkestras, Bellas Artes kamerinis orkestras (Valstybinis Meksikos menų institutas) ir kiti orkestrai. Carlos Alvarez Romero-Giordiano griežė kartu su dirigentais Michailu Kantorovu, Jurijumi Faliku, Dmitrijumi Chohlovu, Andrejumi Petrenka, Leo Korhinu, Davidu Haendelu, Dante Valdesu, Aleksandu Šimeliu.

Nuo 2005 m. rugsėjo mėn. Carlos Álvarez Romero-Giordiano gyvena Vilniuje, kur vykdo koncertinę ir pedagoginę veiklą. Jis buvo 2006 m. spalio 6-19 d. Vilniuje vykusio festivalio „Meksikos kultūros dienos Lietuvoje“ vienas organizatorių ir dalyvių. Festivalio metu su Šv. Kristoforo kameriniu orkestru jis solo atliko pirmą kartą Rytų Europoje skambėjusį Manuel Ponce koncertą smuikui Kotrynos bažnyčioje.

Vilniuje taip pat grojo Muzikos akademijoje, Rotušėje, Kongresų rūmuose ir Čiurlionio namuose duete su fortepijonu ir kartais orkestre.

Taip pat Carlos Alvarez Romero-Giordiano turi tikslą propaguoti lietuvišką muziką Lotynų Amerikoje. 2006 m. lapkričio 17 d. – gruodžio 9 d. Peru kultūros ministerijos kvietimu Carlos Álvarez Romero-Giordiano drauge su Lietuvos muzikuojančiais vaikais bei pianistu Justu Dvarionu gastrolių Peru Respublikoje metu surengė 21 koncertą, kuriuose pirmą kartą Peru istorijoje skambėjo Lietuvos kompozitorių kūriniai.

2007 spalio mėn. Meksikoje vykusio tarptautinio festivalio „Jornadas Alfonsinas“ metu Carlos Álvarez Romero-Giordiano savo programoje atliko ir Balio Dvariono kūrinį smuikui.

Nuorodos 
 Apie smuikininką 

Smuikininkai
Meksikos atlikėjai